Urubyiruko rutagira ingano rukomeje kwishora mu ibikorwa biteye isoni, bitari byiza, nyamara ababyeyi benshi ntago baba baziko ibyo abana babo barikiyemo bishobora kubakururira ingaruka zikomeye cyane.
"Photoshoot" ni igikorwa cyo gufata amafoto yo gushyira ku mbuga nkoranyambaga, kikaba giharawe cyane n'urubyiruko rutagira ingano, aho benshi usanga bagiye mu mihanda, mu mashyamba n'ahandi hanyuranye kwifotoza.
Akenshi uzasanga urubyiruko ruri hagati y'imyaka 15 na 20 aribo bafashe iyambere mu kwifotoza ayo mafoto, abakobwa bambaye impenure, abahungu nabo bakunze kuba bambaye imyenda icikaguritse (Dechire) mu myifato yabo usanga bagerageza kwigana abahanzi bakomeye.
Iki gikorwa benshi bagikora batazi ingaruka zacyo, ndetse akenshi uba usanga n'ababyeyi ubwabo batabizi, nibyiza ko niba ubonye umwana wawe arimo kugendera muri izi nzira uzimuvanamo kugirango atazahura n'ingaruka zikomeye.